ፕሬዝዳንት ሙላቱ የስራ ጊዜያቸውን ያጠናቀቁትን የኦስትሪያ አምባሳደርን አሰናበቱ
 – ፕሬዝዳንት ዶክተር ሙላቱ ተሾመ የስራ ጊዜያቸውን ያጠናቀቁትን በኢትዮጵያ የኦስትሪያ አምባሳደርን አሰናበቱ፡፡አምባሳደሯ ዶክተር ጉድራን ግራፍ በአምስት ዓመት ቆይታቸው በኢትዮጵያ በሁሉም ዘርፍ እየተከናወነ ያለውን ልማት አድንቀዋል፡፡እንዲሁም ኢትዮጵያ ለሌሎች የአፍሪካ ሀገራት ምሳሌ ሊሆን የሚችል የባህል፣ የቋንቋና የህዝብ ትስስር ያለባት ሀገር እንደሆነች መገንዘባቸውን ገልፀዋል፡፡ በቀጣይም በሀገራቸው በተሰማሩበት የስራ ዘርፍ የኢትዮጵያና የኦስትሪያ ግንኙነት ተጠናክሮ እንዲቀጥል እሰራለሁ ብለዋል፡፡ፕሬዝዳንት ዶክተር ሙላቱ ተሾመ በበኩላቸው አምባሳደሯ በኢትዮጵያ ቆይታቸው ለሁለቱ ሀገራት ዲፕሎማሲያዊ ግንኙነት መጠናከር ላበረከቱት አስተዋፅኦ ምስጋናቸውን ማቅረባቸውን ኢሬቴድ ዘግቧል። 